༄༅། །༢༠༡༩ལོའི་བོད་རང་སྐྱོང་ལྗོངས་མཐོ་འབྲིང་སློབ་རིམ་གྱི་སློབ་གྲྭར་སློབ་མ་བསྡུ་བའི་

ལྗོངས་ཡོངས་ཀྱི་གཅིག་གྱུར་རྒྱུགས་ལེན།

སྐད་ཡིག

དོ་སྣང་བྱ་རྒྱུ་གཤམ་གསལ།

1.རྒྱུགས་ཤོག་འདིར་ཤོག་གྲངས8དང་། དྲི་གཞི་ཆེ་བ་བཞི་ལ་ཁྱོན་སྐར་མ100ཡོད།

 ཡིག་ཚད་གཏོང་ཡུན་སྐར་མ120ཡིན།

2.རྒྱུགས་སྤྲོད་མཁན་གྱིས་རྒྱུགས་ཤོག་དང་། ལན་འདེབས་ཤོག་བྱང་བླངས་རྗེས། སྔོན་ལ་རང་མིང་དང་རྒྱུགས་གཏོང་ཆོག་པའི་ལག་འཁྱེར་ཨང་གྲངས་དག་ལན་འདེབས་ཤོག་བྱང་ཐོག་གཏན་འཁེལ་བྱས་པའི་གནས་སུ་བྲིས་རྗེས། ཐིག་རིས་གསང་རྟགས（条形码）སྦྱར་དགོས།

3.འདེམ་འཇུག་དྲི་གཞི་ངེས་པར་དུ་ཞ་སྨྱུག（2B）གིས་ནག་པོ་བཟོ་དགོས་པ་དང་། དྲི་གཞི་གཞན་དག་གི་ལན་འབྲི་སྐབས་ངེས་པར་དུ་སྣག་ཚ་ནག་པོའི་ལྕགས་སྨྱུག་གམ་མཆན་འགོད་སྨྱུ་གུས་གཏན་འཁེལ་བྱས་པའི་གནས་སུ་གསལ་པོར་འབྲི་དགོས།

4. རྒྱུགས་ཤོག་འདིའི་ལན་ཚང་མ་ངེས་པར་དུ་ལན་འདེབས་ཤོག་བྱང་ཐོག་འབྲི་དགོས། གལ་ཏེ་དྲིས་ལན་རྒྱུགས་ཤོག་ངོས་སུ་བྲིས་ཚེ་སྐར་མི་སྤྲོད། དང་པོ། རྨང་གཞིའི་ཤེས་བྱའི་སྐོར།（བསྡོམས་སྐར30）

གཅིག འདེམ་འཇུག་དྲི་གཞི། （1×15＝སྐར15）（གཤམ་དུ་འཁོད་པའི་གདམ་བྱ་བཞི་ལས་དྲི་གཞི་དང་འཚམ་ཤོས་ཀྱི་དྲིས་ལན་དེ་འདེམ་དགོས）

1.གསལ་བྱེད་སུམ་ཅུར་སྡེ་པ（ ）ཡོད།

A.བདུན། B.བདུན་དང་ཕྱེད།

C.བརྒྱད།

D.བརྒྱད་དང་ཕྱེད།

2.གཤམ་གསལ་ཞེ་ཚིག་ཕལ་སྐད་དུ་ཕབ་སྟངས་ནོར་བའི་ཚོ་པ་ནི（ ）ཡིན།

A.སྤྱན་ཆབ་བསིལ།─མིག་ཆུ་བཏང་། ཕྱག་ཤན།─ གྲི།

B.ན་བཟའ་མཆོད།─ གྱོན་ཆས་གྱོན། ཞབས་རྐྱེན།─ གོས་ཐུང་།

C.སྐུ་ཐང་མཉེལ་པོ།─ཐང་ག་ཡག་པོ། བཤུམ་པ།─ཕྱིན་པ།

D.ཕྱག་བསིལ་གནང་།─ལག་པ་བཀྲུས། བཀའ་མོལ།─སྐད་ཆ།

3.གཤམ་གསལ་ལས་དག་ནོར་མེད་པའི་སྡེ་ནི（ ）ཡིན།

A.བཀའ་ངལ། དཀའ་དྲིན།

B.འཇིག་སྐྲག འཇིགས་རྟེན།

C.ཞན་ཆ། གཞན་དོན།

D.བརྗིད་ཉམ། ཉམས་ཐག

4.གཤམ་གྱི་རྣམ་གྲངས་འདྲེན་སྟངས་ལས་ནོར་འཁྲུལ་ཡོད་པ་ནི（ ）ཡིན།

A.ཆོས་རྒྱལ་མེས་དབོན་རྣམ་གསུམ་ནི། སྲོང་བཙན་སྒམ་པོ་དང་། པདྨ་འབྱུང་གནས། ཁྲི་སྲོང་ལྡེ་བཙན།

B.བོད་ཀྱི་རི་ཆེན་བཞི་ནི། ལྕགས་པོ་རི་དང་། ཧས་པོ་རི། ཆུ་བོ་རི། གོང་པོ་རི།

C.དོན་ལྔ་ནི། སྙིང་དང་། གློ་བ། མཆིན་པ། མཚེར་པ། མཁལ་མ།

D.ཚད་མ་གསུམ་ནི། མངོན་སུམ་ཚད་མ་དང་། རྗེས་དཔག་ཚད་མ། ཡིད་ཆེས་ཀྱི་ཚད་མ།

5.གཤམ་གསལ་མངོན་བརྗོད་ཀྱི་མིང་ངོས་འཛིན་ཡང་མ་དག་པའི་ཚོ་པ་ནི（ ）ཡིན།

A.ཆུ་འཛིན།─སྤྲིན་པ། ནོར་འཛིན།─ས་གཞི། ས་འཛིན།─རི་བོ།

B.གཞན་གསོས་བུ།─ཁུ་བྱུག ལེགས་བྲིས།─ལྷ། འཚོ་བྱེད།─སྨན་པ།

C.དབྱིག་གི་ཁུ་བ།─ཉི་མ། སྲེག་ཟ།─མེ། བསིལ་ཟེར་ཅན།─ཟླ་བ།

D.ཆུ་ལྷ།─ཤར་ཕྱོགས། ལྟོ་འགྲོ།─རུས་སྦལ། འཁོར་ལོའི་ཡན་ལག─ཕག་པ།

6.གཤམ་གྱི་བརྩམས་ཆོས་དང་རྩོམ་པ་པོ་ངོས་འཛིན་ཡང་དག་པའི་སྡེ་ནི（）ཡིན།

A.《བདག་གི་གཞོན་ནུའི་ལོ་རབས》དོན་གྲུབ་རྒྱལ།

B.《གནས་བསྟོད་དབྱངས་ཅན་སྒེག་མོའི་གླུ་དབྱངས》རུས་པའི་རྒྱན་ཅན།

C.《བོད་ཀྱི་པར་སྐྲུན》ཚེ་ཏན་ཞབས་དྲུང་།

D.《ཚིག་རྒྱན་རིག་པའི་སྒོ་འབྱེད》དུང་དཀར་བློ་བཟང་འཕྲིན་ལས།

7.གྲོས་ཚོགས་ཟིན་བྲིས་ཀྱི་གྲུབ་ཆ་གཙོ་བོ་ནི（ ）ཡིན།

A.ཁ་བྱང་།

B.གྲོས་ཚོགས་ཀྱི་ནང་དོན།

C.གྲོས་ཚོགས་ཀྱི་རྩ་བའི་གནས་ཚུལ།

D.དུས་ཚོད།

8.གཤམ་གསལ་ཕྲད་ཀྱི་དོན་སྟོན་ཚུལ་ཡང་མ་དག་པའི་ཚོ་པ་ནི（ ）ཡིན།

A.ཤིང་གི་ཅོག་ཙེ།（རྒྱུ་དང་འབྲས་བུའི་འབྲེལ་བ）རྒྱ་མཚོའི་ཆུ་ཐིགས།（ཆ་དང་ཆ་ཅན་གྱི་འབྲེལ་བ）

B.ཤིང་བཏབ་སྟེ་སྐྱེས།（མཚམས་སྦྱོར་ལྷག་བཅས）ཆུ་སྐྱེས་ཏེ། ཆུ་ལས་སྐྱེས་པས་སོ།（དམ་བཅའ་ལྷག་བཅས）

C.ནང་སའི་སློབ་གྲྭར་བསྐྱོད།（དགོས་ཆེད）ཁོར་ཡུག་གཙང་སེལ་དུ་གད་སྙིགས་སྒྲུག（ལས་སུ་བྱ་བ）

D.གཟུགས་མཛེས་ཀྱང་མཛེས།（མཐུན་པའི་ཚིག་རྒྱན）ཕྱུག་ཀྱང་སེར་སྣ་ཆེ།（མི་མཐུན་པའི་ཚིག་རྒྱན）

9.དཔེ་དང་དཔེ་ཅན་གཉིས་ཕྱོགས་འགའ་ཞིག་གི་ཆ་ནས་མཚུངས་ཀྱང་། སྐྱོན་ འགའ་ཞིག་གི་སྒོ་ནས་དཔེ་ལས་དཔེ་ཅན་ལྷག་པར་བརྗོད་པ་ནི（ ）ཡིན།

A.སྨད་པའི་དཔེ།

B.ཕུལ་བྱུང་གི་དཔེ།

C.མང་བའི་དཔེ།

D.རྨད་བྱུང་གི་དཔེ།

10.གཤམ་གསལ་ལས་བདག་སྒྲ་ཁོ་ན་ཡིན་པའི་ཚོ་པ་ནི（ ）ཡིན།

A.སྟག་པ། དེང་རབས་ཅན། དཔའ་བོ།

B.གར་པ། གཞས་མ། དྲ་བ།

C.ལྷ་ས་བ། ཤེས་ཡོན་ཅན། རྟ་པ།

D.སློབ་མ། སློ་མ། གྲོ་མ།

11.གཤམ་གྱི་བརྗོད་ཚུལ་དོན་དང་མི་མཐུན་པ་ནི（ ）

A.《མཇུག་མཐའི་སློབ་ཐུན་གཅིག》ཅེས་པའི་ནང་ཧྥ་རན་སེའི་མི་དམངས་ཀྱི་བླ་ན་མེད་པའི་ རྒྱལ་གཅེས་རིང་ལུགས་ཀྱི་སྙིང་སྟོབས་མཚོན་པར་བྱས་ཡོད།

B.《ཡ་རུ་ཞིག》ཅེས་པའི་ནང་རིག་གསར་སྐབས་རིག་གནས་སྦྱང་ཁོམ་མ་བྱུང་བའི་གཞོན་

ནུ་དག་གི་དགའ་སྐྱོ་འདྲེས་མའི་མྱོང་བ་དང་མི་ཚེའི་རིན་ཐང་རྟོགས་ཚུལ་མཚོན་ཡོད།

C.《དོགས་སློང་གི་སྙིང་སྟོབས》ཞེས་པའི་ནང་ཤེས་བྱ་མང་ཆེ་བ་ནི་དོགས་སློང་ལས་ཐོབ་པ་སྟེ། དོགས་སློང་གི་གལ་ཆེའི་རང་བཞིན་དང་བྱེད་ནུས། བྱེད་ཐབས་སོགས་བསྟན།

D.《རྔ་ཆེན་རོལ་དབྱངས》ཞེས་པའི་ནང་བོད་ཀྱི་དམངས་སྲོལ་རིག་གནས་ལས་རྔ་དང་

བྲོའི་འབྱུང་ཁུངས་དང་དེའི་ཐུན་མོང་མ་ཡིན་པའི་སྒྱུ་རྩལ་གྱི་ཁྱད་ཆོས་བསྟན།

12.མཁས་པ་ཡོན་ཏན་ཁོང་དུ་སྦེད། །དེ་ལ་སྐྱེ་བོ་མང་དུ་འཁོར། ། ཞེས་པའི་དོན་དང་མཐུན་པའི་དཔེ་ནི（ ）ཡིན།

A.ཚརྒྱ་མཚོ་ནོར་བུས་གང་ན་ཡང་། །ཚོང་མགྲོན་ཚིམ་པ་མེད་ལ་ལྟོས། །

B.རྒྱ་མཚོའི་ནང་གི་ནོར་བུ་ལ། །དེད་དཔོན་མང་པོ་འཁོར་ལ་ལྟོས། །

C.ཆུ་བོ་དལ་གྱིས་འབབ་པ་ཡིས། །ཡངས་པའི་ས་ཆེན་བསྐོར་ནས་འགྲོ། །

D.ཁྲོན་པའི་ཆུ་ལ་འགྱིངས་པ་ཡིས། །རུས་སྦལ་རྒྱ་མཚོའི་གཏམ་གྱིས་ཤི། །

13.བོད་ཀྱི་སད་མི་བདུན་གྱི་ཡ་གྱལ་དུ་གྱུར་ཅིང་།ལོ་ཙཱའི་བྱ་གཞག་ཐད་མཛད་པ་བསམ་གྱིས་མི་ཁྱབ་པ་ནམ་མཁའ་དག་དང་མཉམ་པའི་ལོ་ཙཱ་བ་ནི（ ）ཡིན།

A.བཻ་རོ་ཙ་ན།

B.རིན་ཆེན་བཟང་པོ།

C.སྐ་བ་དཔལ་བརྩེགས།

D.ཅོག་རོ་ཀླུའི་རྒྱལ་མཚན།

14.མོ་ཀོ་བྲག་ཕུག་གི་བྲག་ཕུག་ཨང365པའི་ནང་དུ། "༄༅། ། འཕྲུལ་གྱྀ་ལྷ་བཙན་པོ། ཁྲི་གཙུག་ལྡེ་བཙན་གྱྀ་སྐུ་རིང་ལ། ། ……སེམས་ཅན་ཐབས་ཆད་གི……སྒོས། གཙུག་ལག་ཁང་འདི། ། ཆུ་མོའི་བྱི་ལོའི་དཔྱིད་མགོ་བཙུགས་ཏེ། ། ཤིང་ཕོ་སྟག་གི་ལོའྀ་སྟོན་ཚར། ……སྟོན་ཟླ་འབྲྀང་པོ་ལ། སྐུ་གཟུགས་སྤྱན་ཕྱེས་ཏེ། ཞལ་བསྲོས་སོ།……ཧྭ་རྭ་དང་ལག་ཤིན་གཉིས་སྨོན་ལམ་དུ་གསོལ་པ……"ཞེས་པའི་ཡིག་རྙིང་གི་ནང་དོན་ལས་མཚོན་མི་ཐུབ་པ་ནི（ ）

A.བྲག་ཕུག་འདི་དུས་ནམ་བཞེངས་འགོ་ཚུགས་པ་དང་། དུས་ནམ་ཚར་བ།

B.བྲག་ཕུག་འདིའི་གཏེར་ཡིག་ནི་སྐད་གསར་བཅད་ཐེངས་གསུམ་བྱས་རྗེས་ཀྱི་ཡི་གེ་ཡིན་པ།

C.བྲག་ཕུག་འདིའི་སྨོན་ལམ་གསོལ་མཁན་སུ་ཡིན་པ།

D.བྲག་ཕུག་འདི་བཙན་པོ་ཁྲི་གཙུག་ལྡེ་བཙན་གྱི་སྐུ་རིང་ལ་བཞེངས་པ།

15.གཡོ་ཐབས་ལ་བརྟེན་ནས་གོ་གནས་ཐོབ་པ་དང་། དམངས་དོན་མི་སྒྲུབ་པའི་ དཔོན་ངན་ལ་ཟུར་ཟ་བྱས་པའི་དཔེ་ནི（ ）ཡིན།

A.ཝ་སྐྱེས་རྒྱལ་པོ།

B.འབག་སྐུའི་ཞལ་རས།

C.ནེ་ཙོ།

D.གཟིག་ལྤགས་གྱོན་པའི་བོང་བུ།

གཉིས།གཤམ་གྱི་སྟོང་ཆ་ཁ་སྐོང་དགོས།（1×7＝སྐར7）

16.《ལྗོན་དབང》ལས། སྦྱོར་ཚུལ་ན་མ་ར་ལ །།ད་བ་ས ག་ང །།འ་དང་མཐའ་མེད་འི་དང་ཡི། །

17.རྩྭ་ཐང་ཇེ་ཞན་ནམ་ཇེ་སྡུག་ཏུ་འགྲོ་བའི་སྣང་ཚུལ་ཚབས་ཆེ་ཤོས་ནི དང་

 ལ་འགྱུར་བ་དེ་ཡིན།

18.ཇི་བཞིན་བརྗོད་པའི་རྩོམ་གྱི་བརྗོད་བྱ་གཙོ་བོ་ནི དང་། ཡིན།

གསུམ། གཤམ་གསལ་དྲི་བར་ལན་འདེབས་དགོས། （2×4＝སྐར8）

19.དང་སྒྲའི་སྡུད་པ་དང་རྒྱན་སྡུད་ཀྱི་སྡུད་པ་གཉིས་སོ་སོར་དཔེར་བརྗོད་རེ་འཇོག་དགོས།

20.བརྩོན་པ་ཆུ་བོའི་རྒྱུན་བཞིན་བསྟེན། ཞེས་པར་དཔེ་དོན་འགོད་སྟངས་དཔེ་རྒྱན་སྤྱད་ཡོད་

དམ་གཟུགས་རྒྱན་སྤྱད་ཡོད། རྒྱུ་མཚན་ཅི།

21.བསམ་ཡས་ལུགས་གསུམ་མི་འགྱུར་ལྷུན་གྱིས་གྲུབ་པའི་གཙུག་ལག་ཁང་ཞེས་པའི"ལུགས་གསུམ"ནི་གང་ལ་ངོས་འཛིན་དགོས།

22.ཡི་གེའི་ལོ་རྒྱུས་རིང་ཐུང་དང་གཟུགས་མཛེས་མི་མཛེས་ནི་སྔོན་ཐོན་ཡི་གེའི་ཚད་གཞིར་ འཇོག་མི་རུང་བས། འོ་ན། སྔོན་ཐོན་ཡི་གེའི་ཚད་གཞི་གང་ཡིན།

གཉིས་པ།ལྟ་ཀློག་དང་དབྱེ་ཞིབ་ཀྱི་སྐོར།（བསྡོམས་སྐར30）

23.དཔྱད་གཞི་དང་པོ།（སྐར10）

མང་པོ་གཅིག་ཏུ་བློ་མཐུན་ན། །ཉམ་ཆུང་གིས་ཀྱང་དོན་ཆེན་འགྲུབ། །སྲོག་ཆགས་གྲོག་མའི་ཚོགས་འདུས་པས། ། སེང་གེའི་ཕྲུ་གུ་བསད་ཅེས་གྲགས། །

（1）གོང་གི་ལེགས་བཤད་འདི་གང་ལས་བཏུས། དེའི་མཚན་ཆ་ཚང་ལ་གང་ཞུ།（སྐར2）

（2）ཤོ་ལོ་ཀ་འདི་དཔེ་རྒྱན་གྱི་ནང་གསེས་གང་གི་ཁོངས་སུ་གཏོགས། དེའི་མཚན་ཉིད་བྲིས་དང་།（སྐར2）

（3）གཤམ་གྱི་མིང་ཚིག་ལ་དོན་འདྲ་བ་རེ་བྲིས་ཤིག（སྐར2）

οབློ།

πའདུས།

（4）གོང་གི་ཤོ་ལོ་ཀ་འདིའི་དཔེ་དང་དཔེ་ཅན་ངོས་འཛིན་རྒྱུ།（སྐར2）

（5）གོང་གི་ལེགས་བཤད་འདིའི་བསྟན་དོན་རགས་ཙམ་བྲིས་དང་།（སྐར2）

24.དཔྱད་གཞི་གཉིས་པ།（སྐར20）

……ངེད་མ་བུ་གསུམ་ལ་ནོར་དབང་རྒྱུ་མ་བྱུང་བའི་ཁར། དབྱར་ཞིང་ལས་བྱེད་དུས་ཨ་ ཁུའི་གཡོག དགུན་བལ་ལས་བྱེད་དུས་ཨ་ནེའི་གཡོག ལྟོ་ཁྱིའི་ལྟོ་ལ་ལས་བོང་བུའི་ལས།οགོས་ཧྲུལ་ཕྲག་ཐག་ཆད་པ་ལ་གྲེས་མའི་སྐེ་རགས་བཅིངས་པ་གྱོན་ནས། ལས་དལ་མེད་བྱེད་དགོས་བྱུང་བས་ཡན་ལག་རྣམས་སེར་ཀར་སོང་། ལྟོ་གོས་ངན་པའི་སྟབས་ཀྱིས་ཁ་མདོག་སྐྱ་ལ་ཤ་རིད་པ། སྐྲ་དང་པོ་གསེར་གཡུའི་རལ་པ་ཉིལ་ལེ་བ་ལ། ཕྱིས་སྐྱ་བོ་བསེང་བསེང་ཤིག་སྲོའི་རལ་བ་ཉིལ་ལེ་བ་བྱུང་བས། མཐོང་བ་དང་ཐོས་པའི་མི་སེམས་ཆུང་ཀུན་མཆི་མ་འཆོར་བ་དང་། ཨ་ཁུ་དང་ཨ་ནེ་ལ་ལྐོག་ལབ་དིར་རེ་བ་བྱུང་རུང་འཛེམ་མེད་བྱས…… "……ཁྱོད་ཀྱི་ཁ་ཆེམས་ཀྱི་ཡི་གེ་སུས་བྲིས། སྡུག་མ་སྨད་ཚོ་ལྟོགས་གྲིར་མ་བསད་པར་གསོས་པ་ངེད་རབ་ཡིན། ལར་མི་ངན་ལ་དབང་བསྐུར་ན་ཆུ་ལ་བྲེ་འཇལ་བྱེད་བྱ་བ་དེ་འདི་འདྲ་ལ་ཟེར་བ་ཡིན"ཟེར།

πསྣ་བུས་སྟན་ལས་ཧར་ལངས་བྱས། སེ་གོལ་གཏོགས། ཐུ་བ་སྤྲུགས། རྐང་པ་བརྡབས་ནས"

ནན་ཏར་མ་སོང་ན། ཁང་པ་ཡང་ངེད་དབང་བས། མ་སྨད་ཚོ་ཕྱིར་སོང"ཟེར་ཞིང་ཨ་མར་ཐལ་ལྕག་གིས་བརྡུངས། ངེད་མིང་སྲིང་གཉིས་ཕུ་དུང་གི་ལྕག་གིས་བརྡུངས།

（1）གོང་གསལ་ཚིག་དུམ་ནི《ང་རང་བྱིས་པ་ཡིན་དུས》ཞེས་པ་ལས་བདམས་པ་

ཡིན་ཞིང་། སློབ་ཚན་དེའི་རྩོམ་སྟངས རྩོམ་པ་པོ ཡིན།（སྐར2）

（2）གཤམ་གྱི་མིང་ཚིག་ལ་འགྲེལ་པ་བྱེད་དགོས།（སྐར4）

①ཤ་རིད་པ

②ནན་ཏར།

③གྲེས་མ།

④མིང་སྲིང་།

（3）གོང་གི་ཚིག་དུམ་ནང་གི་དཔོན་ངན་ལ་ཟུར་ཟ་བྱས་པའི་གཏམ་དཔེ་དེ་བཙལ་ནས་བྲིས་ཤིག（སྐར2）

（4）གཤམ་གྱི་རྟགས་འཁོད་པའི་ཕྲད་ངོས་འཛིན་དགོས། (སྐར4 )

οཨ་ཁུའི་གཡོག( )

πསྣ་བུས་སྟན་ལས་ཧར་ལངས་བྱས།( )

ρམ་སྨད་ཚོ་ཕྱིར་སོང་།( )

ςཐལ་ལྕག་གིས་བརྡུངས།( ) （

5）རྟགས་འཁོད་པའི་བརྗོད་པοའདིས་མི་སྣའི་གང་ཞིག་ཞིབ་འབྲི་བྱས་ཡོད།དེ་ལས་དོན་ཅི་ཞིག་མཚོན་ཡོད།(སྐར3 )

（6）རྟགས་འཁོད་པའི་བརྗོད་པπའདིས་མི་སྣའི་གང་ཞིག་ཞིབ་འབྲི་བྱས་ཡོད།དེ་ལས་དོན་ཅི་ཞིག་མཚོན་ཡོད།(སྐར3 )

（7）《ང་རང་བྱིས་པ་ཡིན་དུས》ཞེས་པའི་ནང་གི་ང་རང་ནི( )ལ་གོ།(སྐར1 )

A.རུས་པའི་རྒྱན་ཅན།

B.ཐོས་པ་དགའ།

C.མྱང་ཚ་དཀར་རྒྱན།

（8）གོང་གསལ་ཚིག་དུམ་ལས་སྐབས་དེའི་བོད་ཀྱི( )སྤྱི་ཚོགས་ཀྱི་གནས་ བབས་མཚོན་ཡོད།（སྐར1）

A.འདྲ་མཉམ་འཆམ་མཐུན་ཡིན་པའི།

B.ཞི་བདེ་ལྷིང་འཇགས་ཡིན་པའི།

C.ཁྲིམས་མེད་ལུགས་མེད་ཡིན་པའི།

གསུམ་པ། ཕྱོགས་བསྡུས་རང་བཞིན་གྱི་ཤེས་བྱ།（སྐར5）

25.སློབ་དཔོན་ཐོན་མིས་བོད་ཀྱི་ཡི་གེ་ལ་དབྱངས་བཞི་དང་གསལ་བྱེད་སུམ་ཅུ་གཏན་ལ་

ཕབ་པ་རྒྱུ་མཚན་དུ་བྱས་ཏེ་ལོ་རེའི་ཟླ༤པའི་ཚེས༣༠ཉིན་ནི་ཀྲུང་གོའི་བོད་ཀྱི་ཡིག་གཟུགས་དུས་ཆེན་ལ་གཏན་འཁེལ་བྱས་ནས་སློབ་གྲྭ་ཁག་དང་སྤྱི་ཚོགས་ལས་རིགས་མི་འདྲ་བའི་ནང་དུ་ཡིག་གཟུགས་འགྲན་སྡུར་དང་འགྲེམ་སྟོན་སོགས་ཀྱི་བྱེད་སྒོ་མང་དག་སྤེལ་བཞིན་མཆིས། དེསན། ཡིག་གཟུགས་དུས་ཆེན་གཏན་འཁེལ་གནང་ཞིང་འབྲེལ་ཡོད་ཀྱི་བྱེད་སྒོ་སྤེལ་བར་དོན་སྙིང་ གང་ལྡན་པ་དང་། རྣམ་ཀུན་བོད་སྐད་ཡིག་སྦྱོང་སྤྱོད་ཀྱི་བརྒྱུད་རིམ་ནང་ཡིག་གཟུགས་ལ་དོ་སྣང་ཇི་ལྟར་བྱེད་དགོས་པའི་ཐད་རང་ངོས་ཀྱི་ལྟ་ཚུལ་རགས་ཙམ་གླེངས་དང་།

བཞི་པ། རྩོམ་འབྲིའི་སྐོར།（སྐར35）

26.མི་སུ་འདྲ་ཞིག་ཡིན་རུང་དགའ་སྐྱོ་འདྲེས་མའི་འཚར་ལོངས་ཀྱི་བརྒྱུད་རིམ་ནང་སྤྲོ་སྣང་ དང་བདེ་བས་མྱོས་པའི་བཞད་གད་ཀྱི་དགོད་སྒྲ་ཁོ་ན་མ་ཡིན་པར། དཀའ་སྡུག་གི་འཕྲང་དང་འཕྲད་སྐབས་སྐྱོ་གདུང་གི་མིག་ཆུས་བརླན་པའང་ཡོང་སྲིད་པས། སྐབས་དེར་དྲིན་ཕ་མའི་བྱམས་བརྩེ་དང་དགེ་བའི་བཤེས་གཉེན་གྱི་ལམ་སྟོན་ཕུད། གྲོགས་ཀྱི་བརྩེ་བ་དང་རོགས་རམ་ནི་མེད་དུ་མི་རུང་བ་ཞིག་ཡིན། དེ་ཡང་འགྲོ་རོགས་དང་འདུག་རོགས། ཟ་རོགས་ཙམ་མ་ཡིན་པར་སློབ་སྦྱོང་དང་འཚོ་བ་སོགས་གང་ཅིའི་ཐད་ནས་ཕན་ཚུན་སེམས་ཁུར་དང་རོགས་རམ་བྱེད་པ་མ་ཟད། བཟང་ཕྱོགས་ལ་སྐུལ་འདེད་གཏོང་ཐུབ་ཅིང་བློ་གཏད་བཅོལ་ཆོག་པའི་གྲོགས་ཤིག་ཡིན་དགོས། ཁྱེད་ཀྱི་འཚོ་བའི་ནང་དུའང་གྲོགས་པོ་དང་མཉམ་དུ་སློབ་སྦྱོང་དང་རོལ་རྩེད་སོགས་

ལ་རོལ་བའི་བརྒྱུད་རིམ་ནང་དོན་སྙིང་ལྡན་ལ་བརྗེད་པར་དཀའ་བའི་དོན་དག་མི་ཉུང་བ་ཞིག་ཡོད་ངེས་པས། ཁྱེད་ཀྱིས་དེ་དག་གི་ཁྲོད་ནས་བརྗེད་དཀའ་བའི་དོན་དག་ཅིག་གམ། གྲོགས་བཟང་པོའི་ལ་རྒྱ་མཚོན་པའི་ཇི་བཞིན་བརྗོད་པའི་རྩོམ་ཡིག་ཅིག་འབྲི་དགོས།

རྩོམ་འབྲིའི་རེ་འདུན།

(1) གོང་གི་དཔྱད་གཞིའི་ནང་དོན་དང་མཐུན་པའི་ཁ་བྱང་སོ་སོས་གཏན་འཁེལ་བྱེད་དགོས།

(2)མི་མིང་དང་ས་མིང་འབྲི་དགོས་ཚེ་མཚོན་རྟགསŸ×××Źའདིས་ཚབ་བྱེད་དགོས།

(3)ཤོག་ངོས་ཁམས་གཙང་ཞིང་ཡིག་གཟུགས་ལེགས་པ། ཕྲད་དང་དག་ཆ་ནོར་འཁྲུལ་ཉུང་བ།

(4)བརྗོད་བྱ་ཁ་གསལ་ལ་རྗོད་བྱེད་ཚིག་སྦྱོར་སྙན་པ།

(5)ཡིག་འབྲུ400ཡན་ལོན་པ་དགོས།

(6)རྩོམ་ཡིག་ནང་དུ་རྒྱུགས་ཤོག་སྟེང་གི་དཔྱད་གཞིའི་ནང་དོན་བཤུས་ན་སྐར་མི་ཐོབ།

༅། །2019ལོའི་བོད་རང་སྐྱོང་ལྗོངས་མཐོ་འབྲིང་སློབ་རིམ་གྱི་སློབ་གྲྭར་སློབ་མ་བསྡུ་བའི་ལྗོངས་ཡོངས་ཀྱི་གཅིག་གྱུར་རྒྱུགས་ལེན།

དཔྱད་གཞིའི་ལན་དང་སྐར་སྤྲོད་ཚད་གཞི།

སྐད་ཡིག

དང་པོ། རྨང་གཞིའི་ཤེས་བྱའི་སྐོར།（བསྡོམས་སྐར30）

གཅིག འདེམ་འཇུག་དྲི་གཞི། （1×15＝སྐར15）

（གཤམ་དུ་འཁོད་པའི་གདམ་བྱ་བཞི་ལས་དྲི་གཞི་དང་འཚམ་ཤོས་ཀྱི་དྲིས་ལན་དེ་འདེམ་དགོས）

1. B 2. C 3. C 4. A 5. D

6. D 7. B 8. C 9. A 10. C

11. D 12. B 13. A 14. B 15. A

གཉིས། གཤམ་གྱི་སྟོང་ཆ་ཁ་སྐོང་དགོས། （1×7＝སྐར7）

16. གྱི། ཀྱི། གི།

17. བྱེ་ས། དང་། ས་ནག （གོ་རིམ་ངེས་མེད）

18. མི་སྣ། དང་། བྱ་བ། ཡིན། （གོ་རིམ་ངེས་མེད）

གསུམ། གཤམ་གསལ་དྲི་བར་ལན་འདེབས་དགོས། （2×4＝སྐར8）

19. ལན། ལུས་དང་། ངག་དང་། ཡིད་ནི་སྒོ་གསུམ་མོ། ཁོང་ཡང་ཕེབས་འདུག

（དཔྱད་གཞི་ཙམ་དུ）

20. ལན། དཔེ་རྒྱན་སྤྱད་ཡོད། རྒྱུ་མཚན་ནི། དཔེ་དོན་ངོ་བོ་ཐ་དད་དུ་བཀོད་པས་སོ།

（རྒྱུ་མཚན་ལ་དཔེ་རྒྱན་གྱི་མཚན་ཉིད་བཀོད་ནའང་ཆོག）

21. ལན། དབུ་རྩེ་ཡང་ཐོག་རྒྱ་གར་གྱི་ལུགས་སུ་ཤིང་ལས་གྲུབ་པ་དང་། བར་ཐོག་རྒྱ་ནག་གི་ལུགས་སུ་སོ་ཕག་ལས་གྲུབ་པ། འོག་ཐོག་བོད་ཀྱི་ལུགས་སུ་རྡོ་ལས་གྲུབ་པའོ།

 （རྒྱ་གར་གྱི་ལུགས་དང་། རྒྱ་ནག་གི་ལུགས། བོད་ཀྱི་ལུགས་ཞེས་བྲིས་ནའང་ཆོག）

22. ལན། ཡི་གེ་དེ་མི་རིགས་དེའི་ཕལ་སྐད་དང་མཐུན་ཆེ་བ། སློབ་བདེ་བ་དང་ཁྱབ་རྒྱ་ཆེ་བ།

 མིང་ཚིག་གིས་འདང་ཚད་ཆེ་བ། ཚིག་སྦྱོར་གྱིས་དོན་ཏན་ཏིག་བསྟན་ཐུབ་པ་སོགས།

གཉིས་པ། ལྟ་ཀློག་དང་དབྱེ་ཞིབ་ཀྱི་སྐོར། （བསྡོམས་སྐར30）

23. དཔྱད་གཞི་དང་པོ། （སྐར10）

（1）ལན། 《ས་སྐྱ་ལེགས་བཤད》ལས་བཏུས། 《ལེགས་པར་བཤད་པ་རིན་པོ་ཆེའི་གཏེར》（སྐར2）

（2）ལན། ཟླ་བོ་དངོས་པོའི་དཔེ། སྔ་ཕྱིར་དོན་དང་དཔེ་བཀོད་པས། །

 མཉམ་རྟོགས་ཟླ་བོ་དངོས་པོའི་དཔེ། ། （ཚིག་ལྷུག་བྲིས་ནའང་སྐར་སྤྲད་ཆོག）（སྐར2）

（3）ο བློ། སེམས། π འདུས། འཛོམས། （དཔྱད་གཞི་ཙམ་དུ） （སྐར2）

（4）ལན། ཚིག་རྐང་སྔ་མ་གཉིས་དཔེ་ཅན་དང་། ཕྱི་མ་གཉིས་དཔེ་ཡིན། （སྐར2）

（5）ལན། མཐུན་སྒྲིལ་ནི་སྟོབས་ཤུགས་ཡིན་པའི་གནས་ལུགས་བསྟན་པའོ།

 （དཔྱད་གཞི་ཙམ་དུ）（སྐར2）

24. དཔྱད་གཞི་གཉིས་པ། （སྐར20）

（1） སྒྲུང་གཏམ། རུས་པའི་རྒྱན་ཅན། （སྐར2）

（2） ① ཤ་སྐམ་པོ། ② ནན་ཏན་དང་གཟབ་གཟབ་ལ་གོ།

③རྩྭ་གྲེས་མ་སྟེ། ལོ་མ་རལ་གྲིའི་དབྱིབས་ཅན་མེ་ཏོག་སྔོ་སྨུག་བཞད་པ་ཞིག （རྩྭ་ཞིག་གི་མིང་ཞེས་བྲིས་ནའང་ཆོག）④ གཅེན་པོ་དང་གཅུང་མོའི་བསྡུས་མིང་།

 （བསྡོམས་སྐར4）

（3） ལན། མི་ངན་ལ་དབང་བསྐུར་ན་ཆུ་ལ་བྲེ་འཇལ་བྱེད། （སྐར2）

（4）ο འབྲེལ་སྒྲ། π འབྱུང་ཁུངས། ρ ལ་དོན། ς བྱེད་སྒྲ། （སྐར4）

（5）οའདིས་མི་སྣའི་གཟུགས་བརྙན（ཕྱིའི་རྣམ་པ）ཞིབ་འབྲི་བྱས་ཡོད།（སྐར1）

དེ་ལས་ཨ་ཁུ་དང་ཨ་ནེ་གཉིས་ཀྱིས་ཐོས་པ་དགའ་མ་སྨད་ལ་སྡུག་སྣ་ཚོགས་བཏང་སྟེ། ཁོང་གསུམ་གྱི་འཚོ་བ་ཧ་ཅང་ཉམ་ཐག་པའི་གནས་སུ་ལྷུང་ཡོད་པ་དེ་མཚོན་པར་བྱས་ ཡོད། （སྐར2）

（6）π འདིས་མི་སྣའི་བྱ་འགུལ་ཞིབ་འབྲི་བྱས་ཡོད། （སྐར1） དེ་ལས་ཨ་ཁུ་དང་ཨ་ནེའི་ཕྱི་ ཡི་གཡོ་ཟོལ་དང་ནང་གི་ཧམ་པ། སྙིང་རྗེ་དང་བྲལ་ཞིང་གདུག་རྩུབ་ཆེ་བའི་རང་ གཤིས་དེ་མཚོན་པར་བྱས་ཡོད། （སྐར2）

（7）B （སྐར1）

（8）C （སྐར1）

གསུམ་པ། ཕྱོགས་བསྡུས་རང་བཞིན་གྱི་ཤེས་བྱ། （སྐར5）

25. ལན། དཔྱད་གཞིའི་ནང་དོན་ལས་བརྒལ་མེད་ན་རྒྱས་བསྡུས་ལ་གཞིགས་ནས་སྐར་སྤྲད་ཆོག

བཞི་པ། རྩོམ་འབྲིའི་སྐོར། （སྐར35）

26. རྩོམ་ཡིག་རབ་འབྲིང་ཐ་གསུམ་ལ་སྐར་མ་སྤྲོད་པའི་ཚད་འཛིན་རེའུ་མིག

 རབ། （35ནས20）

1.ཁ་བྱང་གསོན་ཉམས་ལྡན་པ། （སྐར4） 2.བརྗོད་སྙིང་འབུར་དུ་ཐོན་པ། （སྐར10） 3.རྗོད་བྱེད་ཚིག་སྦྱོར་སྙན་པ། （སྐར4） 4.དུམ་མཚམས་ངེས་ཅན་ཡོད་པ། （སྐར4） 5.གོང་འོག་འབྲེལ་ཆགས་ཤིང་ཚགས་དམ་པོ་བྱུང་ཡོད་པ། （སྐར4） 6.ཡིག་གཟུགས་ལེགས་ཤིང་ཤོག་ངོས་ཁམས་གཙང་ཡོད་པ། （སྐར4） 7.དག་ནོར་རྩ་བ་ནས་མེད་པ། （སྐར5）

 འབྲིང་། （20ནས10）

1.ཁ་བྱང་ལེགས་ཙམ་ཡོད་པ། （སྐར2） 2.བརྗོད་སྙིང་ཅུང་ཁ་གསལ་བ། （སྐར8） 3.རྗོད་བྱེད་ཅུང་སྙན་པ། （སྐར2） 4.དུམ་མཚམས་ངེས་ཅན་ཡོད་པ། （སྐར2） 5.གོང་འོག་འབྲེལ་ཆགས་ཙམ་ཡོད་པ། （སྐར2） 6.ཡིག་གཟུགས་ཅུང་ལེགས་ཤིང་ཤོག་ངོས་ཁམས་གཙང་ཡོད་པ། （སྐར2） 7.དག་ནོར་ཅུང་ཉུང་བ། （སྐར2）

 ཐ། （10ནས0）

1.ཁ་བྱང་གསལ་པོ་མེད་པའམ་གནད་དུ་མ་འཁེལ་བ། （སྐར1） 2.བརྗོད་སྙིང་ཁ་གསལ་བྱུང་མེད་པ། （སྐར3） 3.རྗོད་བྱེད་སྙན་ཆ་མི་ལྡན་པ། （སྐར 1） 4.དུམ་མཚམས་ཁ་གསལ་མེད་པ། （སྐར1） 5.གོང་འོག་འབྲེལ་ཆགས་པོ་མེད་པ། （སྐར1） 6.ཡིག་གཟུགས་མི་ལེགས་པའམ་ཡི་གེ་དབྱེ་འབྱེད་དཀའ་བ། （སྐར2） 7.དག་ནོར་མང་བ། （སྐར1）